|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS** |
| **DĖL SAVIVALDYBĖS TURTO PERDAVIMO UKMERGĖS PIRMINĖS SVEIKATOS PRIEŽIŪROS CENTRUI VALDYTI, NAUDOTI IR DISPONUOTI JUO PATIKĖJIMO TEISE** |
|  |
| 2022 m. birželio d. Nr. |
| Ukmergė  |
|  |
|  |

Vadovaudamasi Lietuvos Respublikos vietos savivaldos įstatymo 6 straipsnio 17 punktu bei 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, 17 straipsnio 2 dalimi, **Lietuvos Respublikos sveikatos priežiūros įstaigų įstatymo 36 straipsnio 3 dalimi,** Ukmergės rajono savivaldybės tarybos 2020 m. rugpjūčio 27 d. sprendimu Nr. 7-199 „Dėl Ukmergės rajono savivaldybės turto valdymo, naudojimo ir disponavimo juo patikėjimo **teise** tvarkos aprašo patvirtinimo“ patvirtinto tvarkos aprašo 1.3 papunkčiu bei 3 punktu ~~bei~~ **ir** atsižvelgdama į Ukmergės pirminės sveikatos priežiūros centro 2022 m. gegužės 17 d. raštą Nr. (2.2)-SD-372, Ukmergės rajono savivaldybės taryba n u s p r e n d ž i a:

 1. Perduoti Ukmergės rajono savivaldybei nuosavybės teise priklausantį nekilnojamąjį turtą – patalpas administraciniame pastate, esančiame Ukmergės r. sav., Želvoje, J. Vaišučio g. 5, (unikalus numeris 8198-5011-1012, žymėjimas plane – 1B2p; patalpas, pažymėtas plane: a-1 (0,89 kv. m iš 4,13 kv. m), a-2 (3,33 kv. m iš 15,46 kv. m), 2-1 (29,98 kv. m), 2-2 (1,37 kv. m), 2-3 (2,09 kv. m), 2-4 (20,07 kv. m), 2-5 (3,11 kv. m), 2-6 (1,80 kv. m), 2-7 (2,31 kv. m), 2-8 (1,15 kv. m), 3-2 (1,15 kv. m iš 5,31 kv. m), 3-3 (3,78 kv. m), 3-4 (20,16 kv. m), 3-5 (2,04 kv. m), bendras perduodamų patalpų plotas – 93,23 kv. m, įsigijimo vertė – 13425,07 Eur, likutinė vertė 2022-06-30 – 7257,12 Eur) Ukmergės pirminės sveikatos priežiūros centrui valdyti, naudoti ir disponuoti juo patikėjimo teise.

 2. Įgalioti Ukmergės rajono savivaldybės administracijos direktorių su Ukmergės pirminės sveikatos priežiūros centro vyriausiuoju gydytoju pasirašyti šio sprendimo 1 punkte nurodyto turto patikėjimo sutartį bei perdavimo-priėmimo aktą.

Savivaldybės meras

Projektą parengė:

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

 Forma patvirtinta Ukmergės rajono savivaldybės

 administracijos direktoriaus 2017 m. rugsėjo 27 d.

 įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SAVIVALDYBĖS TURTO PERDAVIMO UKMERGĖS PIRMINĖS SVEIKATOS PRIEŽIŪROS CENTRUI VALDYTI, NAUDOTI IR DISPONUOTI JUO PATIKĖJIMO TEISE“**

**AIŠKINAMASIS RAŠTAS**

2022 m. birželio 1 d.

Ukmergė

**1. Sprendimo projekto rengimo pagrindas:** Lietuvos Respublikos vietos savivaldos įstatymo 6 straipsnio 17 punktas numato, kad savarankiškosios savivaldybių funkcijos yra pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas).

Lietuvos Respublikos vietos savivaldos įstatymo 16 straipsnio 2 dalies 26 punktas numato, kad savivaldybės tarybos išimtinė kompetencija sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys numato, kad Savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos bei kitos savivaldybių institucijos, savivaldybės įmonės, įstaigos ir organizacijos joms patikėjimo teise perduotą savivaldybių turtą valdo, naudoja ir disponuoja juo pagal įstatymus savivaldybių tarybų sprendimuose nustatyta tvarka.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 17 straipsnio 2 dalis numato, kad savivaldybės įmonės, įstaigos ir organizacijos, įstatymų nustatyta tvarka įgijusios turtą savivaldybės nuosavybėn, jį valdo, naudoja ir disponuoja juo patikėjimo teise. Įgytas turtas nuosavybės teise priklauso savivaldybei.

**Lietuvos Respublikos sveikatos priežiūros įstaigų įstatymo 36 straipsnio 3 dalimi, kurioje numatyta, kad Savivaldybė jai nuosavybės teise priklausantį ilgalaikį materialųjį turtą (toliau – savivaldybės turtas) savivaldybės tarybos nustatyta tvarka LNSS asmens ir (ar) visuomenės sveikatos priežiūros viešosioms įstaigoms, kurių savininkas (dalininkas) yra savivaldybė (toliau – savivaldybės viešoji įstaiga), perduoda patikėjimo teise pagal patikėjimo sutartį. Sprendimą dėl savivaldybės turto perdavimo patikėjimo teise priima savivaldybės taryba. Tokiame sprendime turi būti nurodyta savivaldybės institucija ar įstaiga, įgaliota sudaryti savivaldybės turto patikėjimo sutartį. Savivaldybių viešosios įstaigos negali šio savivaldybės turto perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą. Savivaldybės turto patikėjimo sutartyje gali būti nustatyta ir kitų apribojimų.**

Ukmergės rajono savivaldybės tarybos 2020 m. rugpjūčio 27 d. sprendimu Nr. 7-199 „Dėl Ukmergės rajono savivaldybės turto valdymo, naudojimo ir disponavimo juo patikėjimo tvarkos aprašo patvirtinimo“ patvirtinto tvarkos aprašo 1.3. papunkčiu, kuris numato, kad sveikatos priežiūros viešosioms įstaigoms Ukmergės rajono savivaldybės turtas patikėjimo teise gali būti perduodamas pagal turto patikėjimo sutartį bei 3 punktu, kuris numato, kad sprendimus dėl turto perdavimo patikėjimo teise priima Ukmergės rajono savivaldybės taryba.

Ukmergės pirminės sveikatos priežiūros centro 2022 m. gegužės 17 d. raštas Nr. (2.2)-SD-372 „Dėl ambulatorijos patalpų Želvos miestelyje nuomos“.

**2. Sprendimo projekto tikslas ir esmė:** Ukmergės pirminės sveikatos priežiūro centras (toliau – PSPC) Želvos ambulatorijos patalpas nuomodavosi iš Želvos ambulatorijoje dirbančio gydytojo. Pasibaigus nuomos sutarčiai ir nesuderėjus tolesnių tinkamų sąlygų ambulatorijos veiklai nuomojamose patalpose, PSPC vadovai kreipėsi į Ukmergės rajono savivaldybę su prašymu suteikti patalpas savarankiškajai savivaldybės funkcijai – pirminei asmens ir visuomenės sveikatos priežiūrai – užtikrinti.

 Atsižvelgiant į aukščiau išdėstytą parengtas sprendimo projektas perduoti PSPC patalpas, esančias administraciniame pastate, esančiame Ukmergės r. sav., Želvoje, J. Vaišučio g. 5, valdyti, naudoti ir disponuoti juo patikėjimo teise bei įgalioti direktorių su PSPC vyr. gydytoju pasirašyti turto patikėjimo sutartį bei perdavimo-priėmimo aktą.

 **3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai:** Sprendimo įgyvendinimui reikalingos savivaldybės biudžeto lėšos.

 **5. Priėmus sprendimą laukiami rezultatai, galimos pasekmės:** Perduotose patalpose įsikurtų Želvos ambulatorija ir teiktų pirminės asmens priežiūros paslaugas Ukmergės rajono gyventojams. Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia:** Savivaldybės gydytojai, Ukmergės pirminės sveikatos priežiūros centrui, Apskaitos skyriui, Finansų skyriui, Strateginio planavimo, investicijų ir verslo plėtros skyriui, Turto ir įmonių valdymo skyriui.

**10. Aiškinamojo rašto priedai:** patalpų schema.

Turto ir įmonių valdymo skyriaus vedėja Daiva Gladkauskienė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.